 

**Vážení rodičia, milé deti !**

 Medzi najpreferovanejšie športy v Bytči patrí **hádzaná a futbal**. Tradícia futbalu v Bytči (100 rokov) a výsledky hádzanárok (v poslednom období 7x titul majstra Slovenska v mládežníckych kategóriách ) nás priviedli na myšlienku založenia športových tried , aby sa športové talenty z Bytče a okolia mohli lepšie rozvíjať. **Od budúceho školského roka 2015/2016 máme v úmysle zriadiť na ZŠ Bytča, Ulica Mieru športovú triedu so zameraním na futbal** (chlapci) **a hádzanú** (dievčatá), ktorí by mali v rozvrhu zvýšený počet hodín TV dopoludnia, počas vyučovania. Išlo by na začiatok o žiakov terajšieho druhého ročníka, teda na **budúci školský rok tretiakov**. Postupne by v ďalšom školskom roku pribúdali ďalšie ročníky.

 Rodičia, ak máte doma pohyblivé, neposedné, športovo nadané dieťa, neváhajte a zverte ich hyperaktivitu do rúk odborníkov nech športujú !

 Podrobnosti Vám rád vysvetlí pán riaditeľ školy na **informačnom dni v piatok 30.01.2015 o 15.00 hod v kongresovej sále ZŠ Bytča, Ulica Mieru .**

Tešíme sa na Vašu účasť !

 